Държавен вестник, бр. 2, 2005 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  2
1.2. Мотел—вид крайпътен хотел за пребивава-
не и обслужване на автотуристи, разположен извън
населено място до активен транспортен възел или
автомагистрала.
1.3. Вилно селище—самостоятелна територи-
ално обособена група от нискоетажни масивни вили
с комплексна многофункционално изградена ин-
женерна и туристическа инфраструктура, в която
се предлагат основни и разнообразни допълнител-
ни туристически услуги.  Обособява се от най-мал-
ко 5 вили и има поне едно заведение за хранене и
развлечения.
1.4. Туристическо селище—самостоятелна те-
риториално обособена група от хотели, бунгала,
вили и/или комплекс от апартаменти (група от апар-
таменти, предоставяни на туристи), с изградена
обща инженерна и туристическа инфраструктура,
където се предлагат основни и разнообразни до-
пълнителни туристически услуги. Обособява се от
най-малко 5 средства за подслон или места за нас-
таняване и има поне едно заведение за хранене и
развлечения.
2. Места за настаняване:
2.1. Пансион (хостел)—място за настаняване
(обикновено по-продължително), обзаведено с най-
необходимите мебелировка, съоръжения, съдове и
прибори за ползване и самостоятелно обслужване.
2.2. Почивна станция—самостоятелно място за
настаняване с преобладаващи социални функции и
с инфраструктура, предлагаща здравни, балнеолож-
ки, спортни и други услуги.
2.3. Семеен хотел—сграда с подходящо архи-
тектурно оформление с капацитет от 10 до 20 стаи
за настаняване на туристи, в която се извършва
хотелиерска дейност. За обекти, изградени преди
1 юни 2003 г., се допуска капацитет от минимум
5 стаи. Организацията на работата е предимно на
семеен принцип.
Семейният хотел има поне едно заведение за
хранене и развлечения.
2.4. Самостоятелни стаи—до 5 стаи—самостоя-
телни или в апартаменти, в една сграда, предоста-
вяни на туристи за нощувка.
2.5. Вила—самостоятелно място за настаняване,
масивна сграда с ниска етажност, притежаваща ми-
нимум: преддверие, хол, две спални, кухненски бокс,
трапезария, санитарен възел, тераса и паркинг. Га-
раж се изисква само за категория “пет звезди”.
2.6. Къща—сграда с ниска етажност, която раз-
полага с максимум 10 стаи за настаняване. Гостите
ползват общи помещения като: всекидневна, обза-
ведена кухня, трапезария или място за хранене и
място за отдих в двора. Обслужването се извършва
от домакините на къщата.
2.7. Бунгало—място за настаняване, изградено
от строителни конструкции за сезонна или целого-
дишна експлоатация, със санитарен възел, без за-
дължително изискване за кухненски бокс.
2.8. Къмпинг—охраняван терен със съответна-
та инфраструктура и с необходимите условия за
пребиваване на туристи със собствена или наета
палатка или каравана, както и за паркиране на
автомобили и предлагане на туристически услу-
ги. На територията на къмпинга могат да се разпо-
лагат бунгала, каравани (временно стационарно
подвижно (колесно) място за настаняване без за-
дължително изискване за кухненски бокс и сани-
тарен възел), други места за настаняване, хранене
и търговия.
3. Заведения за хранене и развлечения:
3.1. Ресторанти—общодостъпни заведения за
хранене и развлечения, в които се предлагат кух-
ненска и сладкарска продукция, алкохолни и без-
алкохолни напитки. Обслужването на клиентите е
с квалифицирани сервитьори с използване на спе-
циални форми на сервиране. Ресторантите могат
да бъдат:
3.1.1. Класически ресторант—предлага широк
и разнообразен асортимент от висококачествена
кухненска продукция, сладкарска продукция, де-
серти, плодове, специалитети, ястия, тестени изде-
лия, безалкохолни и алкохолни напитки и създава
условия за хранене и развлечения.
3.1.2. Специализиран ресторант:
а) за риба, дивеч, птици или друг—асортимен-
тът се базира на даден основен  продукт;
б) барбекю, грил, скара—асортиментът се ба-
зира на печени меса на скара или плоча;
в) ресторант-клуб—обслужва туристи с опре-
делени интереси.
В специализираните ресторанти може да се
предлага и друга кухненска продукция, десерти,
алкохолни и безалкохолни напитки.
3.1.3. Ресторант с национална кухня:
а) ресторант с българска кухня—предлага пре-
димно българска национална и регионална кухня и
напитки—механа, гостилница, странноприемница,
битова къща, ханче и др.;
б) ресторант с чуждестранна кухня—френска,
италианска, китайска, японска и др.; асортимен-
тът се базира на съответните национални кухни и
напитки.
3.1.4. Атракционно-тематичен ресторант—с ха-
рактерен архитектурен вътрешен и външен облик,
с подходящ асортимент от ястия, напитки и/или
артистично-музикална програма (шатри, кошари,
колиби, фрегати, пикник и др.).
3.2. Заведения за бързо обслужване—предлагат
ограничен типизиран асортимент от кулинарна
продукция и/или готови пакетирани стоки, десер-
ти, напитки—безалкохолни и алкохолни. Имат
висока пропускателна способност. Самообслуж-
ването е основна форма на обслужване. Може да се
предлага комбинирана форма на обслужване. За-
веденията за бързо обслужване могат да бъдат:
3.2.1. Снек-бар—предлага асортимент от ястия
и специалитети, приготвени на скара или плоча,
аламинути, салати, супи, бульони; готови сладкар-
ски изделия, сладолед;  топли напитки, алкохолни
и безалкохолни напитки, бира (пиво). Кухненска-
та продукция се приготвя пред клиента и се пред-
лага от бар-плот.
3.2.2. Бистро—кухненската продукция в заве-
дението е ограничена до: студени и топли предяс-
тия, скара и аламинути, салати, супи, десерти.
Липсва предварителният процес на подготовка на
храната, т.е. използват се предварително подгот-
вени храни—полуфабрикати. Карт-менюто включ-
ва топли напитки, безалкохолни и алкохолни на-
питки и бира.